ToekomsVenster: Maria, Jesus se mahttps://rak2.spens.co.za/radio/2015-onderhoude/228.mp3 Foto: Quotesgram.com Maria is ŉ jong onervare meisie en verloof aan Josef. Wanneer die engel aan haar verskyn en as begenadigde groet, skrik sy. Gabriel stel haar gerus en vertel haar van God se uitsonderlike plan vir haar lewe. As ongetroude kan sy nie verstaan hoe sy swanger kan word sonder om met Josef getroud te wees nie. Die engel verseker haar dat God deur sy Gees haar sal “oorskadu” en dat sy lewe sal skenk aan die Verlosser van hierdie wêreld. Uiteraard was dit baie riskant vir Maria om buite die eg swanger te wees. Sy kan met haar lewe daarvoor boet, asook deur haar verloofde, haar gesin en die samelewing verwerp word. Desnieteenstaande, in ŉ stap van ongekende geloofsvertroue, verklaar sy haar beskikbaar vir wat die Here ook al met haar in gedagte het.